The Dead Weather

**The Dead Weather** é un supergrupo estadounidense de rock alternativo, formado en Nashville, Tennessee en 2009. Composto por Alison Mosshart (de The Kills e Discount), Jack White (de The White Stripes e The Raconteurs), Dean Fertita (de Queens of the Stone Age) e Jack Lawrence (de The Raconteurs, The Greenhornes e City and Colour), The Dead Weather estreouse na inauguración da sede do selo Third Man Records en Nashville o 11 de marzo do 2009. Pouco despois editaron o seu primeiro sinxelo, "Hang You from the Heavens".

## Historia 
### Formación 
Cando The Raconteurs actuaron en Memphis, Tennessee, Jack White quedou sen voz e a banda pediulle a Alison Mosshart de The Kills que o substituíse nalgúns temas. Ela fixo as voces principais en "Steady as She Goes" e "Salute Your Solution". White posteriormente preguntoulle se podería gravar un tema con el e Jack Lawrence. Os tres coñeceron a Dean Fertita no estudio e acabaron realizando máis que unha única canción esa noite.

Finalmente decidiron formar unha banda con Mosshart como cantante principal, Lawrence no baixo, Fertita na guitarra e nos teclados e White na batería. Jack White dixo que quería tocar a batería na banda porque despois de tocala en "Another Way to Die" con Alicia Keys, interesouse máis polo instrumento. Xa tocara cando era neno, e na banda Goober & the Peas antes de formar The White Stripes. White afirmou que verse tocando a guitarra noutra banda sería moi repetitivo e vía a oportunidade de facer algo distinto.

### Influencias 
Tanto Alison Mosshart como Jack White están fortemente influenciados por Captain Beefheart e participaran en varios tributos seus, ademais de ter versionados cancións súas coas súas anteriores bandas. The Dead Weather adoitan a iniciar as súas actuacións cunha intro do tema de Captain Beefheart "Sure Nuff 'N' Yes I Do". Na canción "Hussle and Cuss", a primeiroa liña que canta Alison é "knock on the door and the door knocks back", unha clara referencia á canción de Beefheart "The Dust Blows Forth 'n the Dust Blows Back". En "Blue Blood Blues" Jack canta "Lick an ice-cream cone" que pode ser unha referencia á canción "Ice-Cream For Crow".

### *Horehound* 
En xaneiro do 2009, Mosshart, Fertita, Lawrence e White reuníronse para unha sesión improvisada no estudio White's Third Man. S sesión foi seguida por dúas semanas e media de composición e gravacións, durante as cales formouse The Dead Weather.

O álbum de estrea de The Dead Weather, *Horehound*, editouse o 13 de xullo de 2009 en Europa e un día máis tarde en Norteamérica. Entrou no posto 6 da lista *Billboard 200* e no 14 da lista vritánica de álbums. Tres dos seus temas ("No Hassle Night," "Hang You from the Heavens" e "Treat Me Like Your Mother") estiveron dispoñibles como contido descargable para o videoxogo *Rock Band* o mesmo día da edición norteamericana.

Jack White co-dirixiu un pequeno documental sobre a banda chamado *Full Flash Blank*. Nel aparecen entrevistas exclusivas cos membros do grupo e tamén aparecen tocando "60 Feet Tall," "I Cut Like A Buffalo" e "Treat Me Like Your Mother". *Full Flash Blank* foi emitido no Channel 4 xusto despois do programa *Later... With Jools Holland* no que saía The Dead Weather interpretando os seus tres primeiros sinxelos.

### *Sea of Cowards* 
O 16 de outubro do 2009 Mosshart confirmou que un segundo traballo estaba a medio camiño. White anunciou posteriormente que o seu primeiro sinxelo chamaríase "Die By The Drop", para o cal el faría as voces principais.

*Sea Of Cowards* lanzouse inicialmente o 7 de maio do 2010 en Irlanda, e posteriormente o día 10 e o 11 nos Estados Unidos e no Reino Unido respectivamente. O álbum acadou o número 5 na lista *Billboard 200*. A súa canción "Rolling in on a Burning Tire" aparece na banda sonora da película *The Twilight Saga: Eclipse*.

Os membros de The Dead Weather volveron aos seus outros proxectos; porén, Lawrence dixo que cara finais do ano 2010 a banda volvería a realizar máis gravacións ou concertos.

## Discografía 
### Álbums de estudio 
### EPs 
* *Live at Third Man Records West* - 2009 (Reprise Records)

## Notas 
## Véxase tamén 
### Ligazóns externas 
* Páxina oficial